|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **prijedloga**  **P R O G R A M A**  **javnih potreba u obrazovanju Grada Koprivnice za 2026. godinu** | |
| **Grad Koprivnica**  **Upravni odjel za društvene djelatnosti** | |
| **Početak savjetovanja**  **13.11.2025.** | **Završetak savjetovanja:**  **26.11.2025.** |

**RAZLOG DONOŠENJA**

|  |
| --- |
| 1. **Zakonska osnova**   Pravna osnova za donošenje ovog Programa javnih potreba u obrazovanju Grada Koprivnice za 2026. godinu (u daljnjem tekstu: Program) sadržana je u odredbi članka 143. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10 - ispravak, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23) kojom je propisano da se u proračunu jedinice lokalne samouprave osiguravaju sredstva za financiranje škola čiji je osnivač jedinica lokalne samouprave, u skladu sa Zakonom o obrazovanju odraslih („Narodne novine“ broj 144/21). Člankom 40. Statuta Grada Koprivnice („Glasnik Grada Koprivnice“ broj: 4/09, 1/12, 1/13 i 3/13 - pročišćeni tekst, 1/18, 2/20 i 1/21) utvrđena je ovlast Gradskog vijeća Grada Koprivnice za donošenje općih akata.   1. **Ocjena stanja i osnovna pitanja koja se uređuju pojedinim aktom i objašnjenje pojedinih odredbi**   Program obuhvaća djelatnost školstva u Gradu Koprivnici i to osnovnoškolskog i srednjoškolskog odgoja i obrazovanja, visokog obrazovanja i cjeloživotnog učenja. Cilj programa je zadovoljavanje javnih potreba u području navedenih djelatnosti na razini utvrđenog državnog standarda te iznad državnog standarda aktivnostima koje osiguravaju kvalitetniji sustav i to putem programa praćenja i financiranja izvannastavnih aktivnosti, školskih natjecanja, stipendiranja učenika, praćenja studenata i darovitih učenika kroz druge oblike potpora.  Članak 1. utvrđuje sustav obrazovanja u Gradu Koprivnici i njegova razrada po aktivnostima i izvorima sredstava.  Članak 2. navodi gdje se nalaze sredstava za financiranje javnih potreba u osnovnom i srednjem odgoju i obrazovanju, visokom obrazovanju te cjeloživotnom učenju.  Članak 3. propisuje gdje će se objaviti ovaj Program i da će stupiti na snagu 1. siječnja 2025. godine.   1. **Potrebna sredstava za provedbu akta**   Sredstava za provedbu Programa planirana su u Proračunu Grada Koprivnice za 2025. godinu u sklopu aktivnosti A300201, A300202, A300203, A300205, A300211, A300204, A300310, A300305, A300306, A300307, A300308, A300309, A300352, A300357, A300359, A300317, A300322, A300323, A300324, A300326, A300353, A300335, A300332, A300311, A300344, A300312, A300351, A300349,  A300347, A301504, A301508, A301505, A301507, A301537, A300358, A300401, A300404, A300510,A300502, A300501, A300504, A900001, A900002, A900003, A900004, A900005, A900006, K302089, K302083, K302087, K302088,K302090 ukupnom iznosu od **28.224.060,00** EUR.  Slijedom svega naprijed navedenog, predlaže se Gradskom vijeću Grada Koprivnice donošenje Programa javnih potreba u obrazovanju Grada Koprivnice za 2026. godinu. |

Obrazloženje skraćenog roka savjetovanja:

Procjena da će ovako skraćeni rok savjetovanja biti dovoljan da se građani upoznaju s Programom i sudjeluju u savjetovanju čime se postiže svrha savjetovanja.

Pozivamo predstavnike zainteresirane javnosti da najkasnije do 26.11.2025. godine dostave svoje komentare na Nacrt prijedloga Programa javnih potreba u obrazovanju Grada Koprivnice za 2026. godinu putem OBRASCA za savjetovanje na e-mail:[mateja.cok@koprivnica.hr](mailto:mateja.cok@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta prijedloga Programa.